НАСИЉЕ МЕЂУ ДЕЦОМ
У неким од наведених ситуација описано је насилно понашање. Поред ситуације за коју сматраш да описује насиље упиши √. 
	
Ситуација
	Да ли је описано понашање насиље?

	Иван данас није играо фудбал јер му његова екипа није дозволила. Образложили су му да мора да буде спретнији уколико жели да игра са њима.

	

	Милица и Зорана су другарице. Једна другој шаљу поруке за време часова и дописују се преко мобилног телефона. Милица се непријатно изненадила када је чула да Ивона, ученица другог одељења, коментарише Миличину поруку као глупу.
	

	Дејан је подстицао Марка да игнорише Јовану када му она говори да је кукавица.

	

	Узео сам му новац без питања... Па шта, знамо се, а био сам гладан!

	

	Видела сам да се два друга из мог одељења гурају, а затим и шутирају један другог, али у томе нисам учествовала. Само сам стајала поред њих и посматрала. Па било је ту и других ученика...

	

	Анђела и Сретен иду заједно на фолклор. Сретен Анђелу мази по коси и често грли, што Анђели не прија. Отворено му то говори, а Сретен се љути и наставља.

	

	Када одговарам на часу, имам утисак да ми увек иста група деце шапуће погрешно.

	

	Ако ме неко удари, вратићу ударцем, јер морам да покажем да се не плашим. Ако не вратим, тек онда ћу трпети батине.

	

	Чини ми се да се Филип није појавио на игралишту јер су му се данас смејали због двојке из геоса.

	

	Другарица ме је посаветовала да се пожалим разредном на једну седмакињу која на одмору иде за мном и прави неке гримасе. Понавља наглас све што кажем. Да ли ћу испасти тужибаба?

	



